ΓΡΑΠΤΗ ΕΡΩΤΗΣΗ P-1763/00

υποβολή: Adriana Poli Bortone (UEN) προς την Επιτροπή

(29 Μαΐου 2000)

Θέμα: Κρίση στην αγορά ελαιολάδου: πρόταση τροποποίησης του Καν. ΕΟΚ αριθ. 2568/91 και δημιουργία μιας κοινοτικής τράπεζας δεδομένων

Κατά την άποψη τουποβαλλούσης την ερώτηση, η διαβεβαίωσή σας που περιέχεται στην απάντηση στην από 25.01.00 ερώτησή μου σύμφωνα με την οποία οι εισαγόμενες ποσότητες ελαιολάδου δεν είναι τόσες ώστε να διαταράσσουν την κοινοτική αγορά παραθεωρεί απολύτως την πραγματική αιτία του προβλήματος η οποία εντοπίζεται στα όρια του Καν. ΕΟΚ αριθ. 2568/91 της Επιτροπής της 11ης Ιουλίου 1991 ο οποίος δεν επιτρέπει αναλυτική αναφορά της παρουσίας φουντουκέλαιου στο εισαγόμενο ελαιόλαδο στην Ιταλία, ενώ οι αναλογίες των δύο ελαίων μπορούν ναπολογισθούν επακριβώς.

Ακόμη μεγαλύτερη απορία δημιουργεί η διαβεβαίωσή σας ότι οι περικοπές ελαιολάδων διαφορετικής προέλευσης δεν απαγορεύονται. Είναι μάλιστα απαραίτητες για τα ελαιόλαδα ορισμένων περιφερειών όπου είναι δυνατόν να προσφέρονται στους καταναλωτές οι ποιότητες ελαίων που αυτοί ζητούν" πράγματι, εάν έχετε την άποψη ότι εμπίπτει στις αρμοδιότητες του Ευρωπαίου Νομοθέτη Οδηγία 89/395/ΕΟΚ(1) και 89/396/ΕΟΚ(2) του Συμβουλίου της 14.6.1989 και Καν. ΕΟΚ αριθ. 2815/98(3) η εξασφάλιση της ακεραιότητας από εμπορική (σήμανση) καιγειονομική άποψη ενός προϊόντος διατροφής, έχει επίσης θεμελιώδη σημασία η ορθή ενημέρωση του καταναλωτή ως προς το προϊόν που αγοράζει, παρέχοντάς του την πλήρη δυνατότητα να επιλέγει το είδος του ελαίου που αγοράζει (Προστατευόμενης Ονομασίας Προέλευσης, Προστατευόμενης Γεωγραφικής Ένδειξης, Ονομασίας Ελεγχόμενης Προέλευσης, συμβατικά αγνό, αραβοσίτου, διαφόρων σπόρων, κλπ.)

Προς επιβεβαίωσιν των ανωτέρω αρκεί ναπενθυμίσουμε ότι η ίδια η ΕΕ, αναγνωρίζοντας στην Ιταλία περισσότερους από 20 τύπους ελαιολάδων ως Προστατευόμενης Ονομασίας Προέλευσης και ενός ως Προστατευόμενης Γεωγραφικής Ένδειξης, καθιέρωσε την αρχή βάσει της οποίας η διαπίστωση της γεωγραφικής ζώνης προέλευσης των ελαιολάδων όχι μόνον δεν συνιστά όριο που πρέπει να ξεπεραστεί με τις περικοπές αλλά και αποτελεί ευκαιρία"στα ανωτέρω πρέπει να προσθέσουμε ότι σήμερα είναι δυνατή η επιστημονική διαπίστωση της προέλευσης ενός ελαιολάδου καθώς και όλων των ιδιαίτερων χαρακτηριστικών του με την αεριο-χρωματογραφική ανάλυση των μεθυλεστέρων, των συστατικών του μη σαπωνοποιήσιμου τμήματος και την ανάλυση της φασματομετρικής πυρόλυσης της μάζας.

Κατόπιν των ανωτέρω, ερωτάται ποιες είναι οι απόψεις της Επιτροπής σας ως προς την τροποποίηση του Κανονισμού ΕΟΚ αριθ. 2568/91 της Επιτροπής της 11ης Ιουλίου 1991 ή ως προς την έγκριση νέου Κανονισμού και τη δημιουργία Κοινοτικής Τράπεζας Δεδομένων για το Ελαιόλαδο, ως μοναδικού οργάνου ανάλυσης το οποίο θα είναι εις θέσιν να διαπιστώνει με επιστημονικό τρόπο τη γεωγραφική προέλευση ενός ελαιολάδου.

(1) ΕΕ L 186 της 30.6.1989, σελ. 17.

(2) ΕΕ L 186 της 30.6.1989, σελ. 21.

(3) ΕΕ L 349 της 24.12.1998, σελ. 56.

Απάντηση του κ. Fischler εξ ονόματος της Επιτροπής

(26 Ιουνίου 2000)

Σύμφωνα με τη γνώμη των χημικών εμπειρογνωμόνων, έως τώρα δενπάρχει αναλυτική μέθοδος η οποία να επιτρέπει την ανίχνευση του φουντουκέλαιου στο ελαιόλαδο. Η Επιτροπή ενθαρρύνει την έρευνα για το θέμα αυτό και φαίνεται ότι θαπάρξει προσεχώς ίσως μερική λύση, του προβλήματος. Μόλις μια αξιόπιστη μέθοδος θα είναι διαθέσιμη, η Επιτροπή θα εγκρίνει τις κατάλληλες τροποποιήσεις του κανονισμού (ΕΟΚ) αριθ. 2568/91 της Επιτροπής, της 11ης Ιουλίου 1991, σχετικά με τα χαρακτηριστικά του ελαιολάδου και του πυρηνελαίου καθώς και τις σχετικές με αυτά μεθόδους(1).

Όσον αφορά τον προσδιορισμό της γεωγραφικής καταγωγής του ελαίου στη βάση τράπεζας δεδομένων, πρόκειται για στατιστικές μεθόδους οι οποίες περιλαμβάνουν ιδιαίτερες ανακρίβειες που μπορούν να προκαλέσουν σφάλματα στην κατάταξη των ελαίων. Ωστόσο, η Επιτροπή παρακολουθεί με μεγάλο ενδιαφέρον τις έρευνες που αφορούν την βελτίωση των μεθόδων αυτών.

(1) ΕΕ L 248 της 5.9.1991.